2

[image: D:\แป๋ม CFO\MC\BorYqhd9Mg2OTmfmeMmeC1HxWuGq5NjJniHglIkt499CPTPKelVIM.jpg]สรุปภาวะเศรษฐกิจการคลังจังหวัดพังงา เดือนสิงหาคม 2566
[image: D:\แป๋ม CFO\MC\BorYqhd9Mg2OTmfmeMmeC1HxWuGq5NjJniHglIkt499CPTPKelVIM.jpg]  (Phang-Nga Economic & Fiscal Report @ August 2023)
          	 เศรษฐกิจจังหวัดพังงา เดือนสิงหาคม 2566 ขยายตัวร้อยละ 9.7 เมื่อเทียบกับ              เดือนเดียวกันในปีก่อน (ขยายตัวร้อยละ 2.3 เมื่อเทียบกับเดือนก่อนหน้า) จากกิจกรรมภาคบริการที่ขยายตัวต่อเนื่อง สนับสนุนให้การบริโภคภาคเอกชนขยายตัว และการใช้จ่ายภาครัฐเพิ่มขึ้นตามการเร่งรัดเบิกจ่ายก่อนสิ้นปีงบประมาณ ส่วนผลผลิตภาคเกษตรกรรมและผลผลิตภาคอุตสาหกรรมปรับลดลงเล็กน้อย การลงทุนภาคเอกชนหดตัวด้วยปัจจัยกดดันจากเศรษฐกิจของประเทศคู่ค้า ต้นทุนกระบวนการผลิตที่ยังอยู่ในระดับสูง และขีดความสามารถในการแข่งขันลดลง อัตราเงินเฟ้อกลับเข้าสู่ภาวะปกติ การจ้างงานฟื้นตัวต่อเนื่อง

[bookmark: _Hlk132888330][bookmark: _Hlk109133031][bookmark: _Hlk118293617][bookmark: _Hlk113112026]เศรษฐกิจด้านอุปทาน (การผลิต) ขยายตัวร้อยละ 15.5 เมื่อเทียบกับเดือนเดียวกันในปีก่อน (ขยายตัวจากเดือนก่อนหน้าร้อยละ 2.5) สะท้อนได้จากการขยายตัวในภาคบริการเป็นสำคัญ ส่วนผลผลิตภาคเกษตรกรรมและผลผลิตภาคอุตสาหกรรมหดตัว 
[bookmark: _Hlk122536672]-ภาคบริการขยายตัวร้อยละ 47.6 (ขยายตัวจากเดือนก่อนหน้าร้อยละ 15.9) ยังคงมีผู้เยี่ยมเยือนทั้งชาวไทยและชาวต่างชาติเพิ่มขึ้นเมื่อเทียบกับปีก่อน สอดคล้องกับกิจการประเภทที่พักแรม ร้านอาหาร                   และธุรกิจที่เกี่ยวเนื่องมีรายได้เพิ่มขึ้นอย่างเห็นได้ชัด สะท้อนจากจำนวนผู้เยี่ยมเยือน ภาษีบำรุงท้องถิ่น                    จากโรงแรม และภาษีมูลค่าเพิ่มประเภทโรงแรมและภัตตาคารเพิ่มขึ้นร้อยละ 134.5 44.2 และ 282.4 ตามลำดับ ส่วนกิจการค้าส่ง-ค้าปลีกปรับลดลงร้อยละ -2.2 
[bookmark: _Hlk118293020]-ผลผลิตภาคเกษตรกรรมหดตัวร้อยละ -2.1 (หดตัวจากเดือนก่อนหน้าร้อยละ -7.2) กุ้งขาวแวนนาไมมีผลผลิตลดลงร้อยละ -29.1 ขณะที่ปริมาณผลผลิตปาล์มน้ำมันเพิ่มขึ้นร้อยละ 10.9 ตามพื้นที่                 ปลูกปาล์มที่ทยอยเพิ่มขึ้นต่อเนื่อง ผลผลิตยางพารามีปริมาณออกสู่ตลาดเพิ่มขึ้นเล็กน้อยร้อยละ 1.0 จากจำนวนวันกรีดยางพาราที่เพิ่มขึ้นตามสภาพอากาศ ส่วนรายได้เกษตรกรปรับลดลงต่อเนื่องอยู่ที่ระดับร้อยละ -13.6 (หดตัวจากเดือนก่อนหน้าร้อยละ -17.6) จากราคาสินค้าเกษตรที่สำคัญหลายชนิดปรับลดลงร้อยละ -11.7 ได้แก่ ยางพารา ปาล์มน้ำมัน สุกร และกุ้งขาวแวนนาไม 
-ผลผลิตภาคอุตสาหกรรมหดตัวร้อยละ -3.1 (หดตัวจากเดือนก่อนหน้าร้อยละ -0.7) เนื่องจากราคายางพาราปรับลดลงตามภาวะเศรษฐกิจของประเทศคู่ค้าที่ชะลอตัว ค่าเงินบาทผันผวน ส่งผลให้ความต้องการใช้ยางพาราในอุตสาหกรรมที่เกี่ยวเนื่องลดลง รวมถึงผลจากข้อกำหนดให้ห้ามตั้งและขยายโรงงานตามลักษณะประเภทกิจการในพื้นที่ที่กำหนดของจังหวัด สะท้อนจากปริมาณการใช้ไฟฟ้าในโรงงานอุตสาหกรรม ทุนจดทะเบียน และจำนวนโรงงานอุตสาหกรรมลดลงร้อยละ -1.9 -0.7 และ -9.2 ตามลำดับ 
[bookmark: _GoBack]

เศรษฐกิจ...
เศรษฐกิจด้านอุปสงค์ (การใช้จ่าย) ขยายตัวร้อยละ 1.0 เมื่อเทียบกับเดือนเดียวกันในปีก่อน (ขยายตัวจากเดือนก่อนหน้าร้อยละ 1.9) สะท้อนได้จากการขยายตัวด้านการบริโภคภาคเอกชน และการใช้จ่ายภาครัฐ ส่วนการลงทุนภาคเอกชนปรับลดลง
[bookmark: _Hlk114840366]-การบริโภคภาคเอกชนขยายตัวร้อยละ 28.0 (หดตัวจากเดือนก่อนหน้าร้อยละ -2.3)              ด้วยปัจจัยสนับสนุนกำลังซื้อของภาคครัวเรือนปรับเพิ่มขึ้นทั้งการจ้างงานและความเชื่อมั่นของผู้บริโภคสอดคล้องกับการฟื้นตัวของเศรษฐกิจในจังหวัด และมาตรการจากภาครัฐที่ช่วยบรรเทาภาระค่าครองชีพ                 ของประชาชน สะท้อนจากยอดภาษีมูลค่าเพิ่มที่จัดเก็บได้ จำนวนรถจักรยานยนต์จดทะเบียนใหม่ และภาษีจากฐานบริโภคเพิ่มขึ้นร้อยละ 48.5 0.7 และ 37.5 ตามลำดับ สอดคล้องกับจำนวนนักท่องเที่ยวที่เพิ่มขึ้นและมีแนวโน้มเพิ่มขึ้นจากมาตรการกระตุ้นเศรษฐกิจของรัฐบาลชุดใหม่ อย่างไรก็ดี ค่าครองชีพที่อยู่ในระดับสูง                เป็นปัจจัยกดดันการบริโภคในภาพรวม 
-การลงทุนภาคเอกชนหดตัวร้อยละ -10.3 (หดตัวจากเดือนก่อนหน้าร้อยละ -0.9)               จากพื้นที่ที่ได้รับอนุญาตก่อสร้าง จำนวนรถยนต์เพื่อการพาณิชย์จดทะเบียนใหม่ และปริมาณสินเชื่อเพื่อการลงทุนปรับลดลงร้อยละ -48.6 -38.3 และ -1.3 ตามลำดับ โครงการก่อสร้างชะลอตัวลงผลจากอัตราดอกเบี้ย            ที่สูง ผู้ผลิตรถยนต์บางรายปรับขึ้นราคารถยนต์ตามต้นทุนที่สูงขึ้น นักลงทุนชะลอการลงทุนเพื่อดูทิศทาง                การบริหารของรัฐบาลชุดใหม่ การชะลอตัวของเศรษฐกิจประเทศคู่ค้า ต้นทุนการผลิตที่อยู่ในระดับสูง รวมถึงมาตรการทางการเงินที่เข้มงวดขึ้นของธนาคารแห่งประเทศไทย ส่งผลต่อการลงทุนในภาพรวมปรับลดลงต่อเนื่อง 
[bookmark: _Hlk122537663][bookmark: _Hlk113114748]-การใช้จ่ายภาครัฐขยายตัวร้อยละ 0.4 (ขยายตัวจากเดือนก่อนหน้าร้อยละ 4.4)              ทั้งรายจ่ายลงทุนจากงบประมาณ รายจ่ายประจำและรายจ่ายลงทุนขององค์กรปกครองส่วนท้องถิ่นมีการเบิกจ่ายเพิ่มขึ้นร้อยละ 5.5 1.0 และ 148.7 ตามลำดับ ส่วนรายจ่ายประจำจากงบประมาณมีการเบิกจ่ายลดลงร้อยละ -6.7 
ดัชนีราคาผู้บริโภคในเดือนสิงหาคม 2566 เท่ากับ 108.5 เมื่อเทียบกับเดือนสิงหาคม 2565 ซึ่งเท่ากับ 107.7 ส่งผลให้อัตราเงินเฟ้อทั่วไปของจังหวัดพังงาปรับสูงขึ้นร้อยละ 0.74 (อัตราเงินเฟ้อระดับประเทศร้อยละ 0.88) โดยเงินเฟ้อจังหวัดพังงาในภาพรวมปรับสูงขึ้นเล็กน้อยตามการสูงขึ้นของสินค้า            ในกลุ่มพลังงานเป็นสำคัญ ประกอบกับราคาสินค้ากลุ่มเครื่องนุ่งห่มและรองเท้า เคหสถาน ยาสูบ และเครื่องดื่มมีแอลกอฮอล์ รวมถึงสินค้ากลุ่มข้าว แป้ง และผลิตภัณฑ์จากแป้ง อาหารบริโภค-ในบ้าน ขณะที่ราคาสินค้ากลุ่มอาหารสดปรับลดลง โดยเฉพาะ เครื่องประกอบอาหาร เนื้อสัตว์ เป็ด ไก่ และสัตว์น้ำ ส่งผลให้สินค้าหมวดอาหารและเครื่องดื่มลดลง การจ้างงานมีแนวโน้มเพิ่มขึ้นตามการฟื้นตัวของเศรษฐกิจในจังหวัดและการท่องเที่ยว สะท้อนได้จากจำนวนผู้ประกันตนในระบบประกันสังคม (ม.33) ณ เดือนสิงหาคม 2566 มีจำนวน 22,645 คน เพิ่มขึ้นร้อยละ 11.7 ขณะที่ผู้ประกันตนเอง (ม.39) มีจำนวน 4,617 คน ลดลงร้อยละ -9.3 และการจ้างงานมีแนวโน้มเพิ่มขึ้นร้อยละ 1.3 โดยผู้มีงานทำคาดว่ามีจำนวน 124,440 คน จากกำลังแรงงานทั้งสิ้น 129,199 คน ทั้งนี้ได้รับปัจจัยสนับสนุนจากมาตรการช่วยเหลือด้านการจ้างงานภาครัฐ ส่งเสริมการประกอบอาชีพ                       และผู้ประกอบการหลายภาคส่วน โดยเฉพาะ ภาคบริการที่ฟื้นตัวจากกิจกรรมส่งเสริมและการกระตุ้น                       ภาคการท่องเที่ยวอย่างต่อเนื่อง จึงส่งผลให้เกิดการจ้างงานในระบบเพิ่มสูงขึ้น

= The Comproller Ganeral Department.




